
# Шамил Садыйков «Татмедиа» акционерлык җәмгыятенең туган көне белән котлады

«Татмедиа» акционерлык җәмгыятенең генераль директоры Шамил Садыйков барлык хезмәттәшләрен медиахолдингның туган көне белән котлады.

««Татмедиа» акционерлык җәмгыятенә 17 яшь тулды! Без балигълык яшен тутыру бусагасында. Шунысы куанычлы – Татарстанның медиахолдинг булдыру һәм әлеге форматта эшләү тәҗрибәсен Россия төбәкләре, шулай ук күп кенә якын чит илләр өйрәнә.

17 ел эчендә компания нәтиҗәлелеген исбатлады. Республиканың зур медиа-командасы көн саен яңалыклар әзерли һәм аларны кыска вакыт эчендә максатчан аудиториягә җиткерә. Без төрле жанрларда, төрле форматларда, төрле мәйданчыкларда эшли беләбез. Без яңа компетенцияләр үзләштерергә һәм шул ук вакытта төп миссиягә тугры булып калырга әзер.

Сезгә сәламәтлек, гаилә иминлеге һәм эшегездә уңышлар телим!

Зур максатлар һәм бурычлар белән компаниябезнең 18нче елына аяк басабыз!» – дип котлау сүзләрен җиткерә Шамил Садыйков.


Следите за самым важным и интересным в Telegram-каналеТатмедиа

## Нет комментариев
Шамил Садыйков «Татмедиа» акционерлык җәмгыятенең туган көне белән котлады